Starostlivosť o zvieratko po sterilizácii
Vaše zvieratko sa preberá z anestézie po chirurgickom zásahu a potrebuje vašu pomoc.Dodržanie nasledujúcich pokynov mu pomôže rýchlo a bezpečne sa zotaviť.Ak máte dojem, že vaše zvieratko má pooperačné komplikácie, volajte neodkladne svojho veterinára.
Návrat domov
Po anestézii môže mať zlú náladu, môže prehnane reagovať na zvuky, svetlo či rýchle pohyby. Držte ho v tichej, tmavej, teplej miestnosti, oddelene od ostatných zvierat a detí. Ak je pri vedomí a nezvracia, ponúknite mu malé množstvo potravy a vody. Skontrolujte operačnú ranu, aby ste v najbližších dňoch videli, či sa dobre hojí a nevykazuje problémy.
Najdôležitejšie pokyny
Žiadne lízanie rany – ak vidíte, že sa zvieratko pokúša lízať ranu alebo hrýzť stehy, použite na 7 až 10 dní ochranný golier. Obmedzená aktivita – žiadne behanie a skákanie 7 až 10 dní. Žiadne plávanie, kúpanie a strihanie 10 dní po zákroku, okolie rany môžete čistiť vlhkou gázou. Pravidelne kontrolujte ranu, či neuvidíte opuch, hnisanie či výtok.
Na druhý deň
Mal by sa obnoviť normálny stravovací a pitný režim. Rana by nemala vykazovať výraznejší opuch či výtok.
Predaj krmív Belcando
Sme veterinárna ambulancia poskytujúca kompletnú starostlivosť pre spoločenské zvieratá (psy, mačky, hlodavce, plazy a vtáctvo). Nájdete nás na adrese J. Závodského 21, Žilina.